CELEX: 22008D0037
Language: bg
Date: 2008-03-14 00:00:00
Title: Решение на Съвместния комитет на ЕИП № 37/2008 от 14 март 2008 година за изменение на приложение XXI (Статистика) към Споразумението за ЕИП

10.7.2008   
            
            
               BG
            
            
               Официален вестник на Европейския съюз
            
            
               L 182/38
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   
   № 37/2008
   от 14 март 2008 година
   за изменение на приложение XXI (Статистика) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение XXI към Споразумението бе изменено с Решение на Съвместния комитет на ЕИП № 18/2008 от 1 февруари 2008 г. (1)
               
            
         
               (2)
            
            
               Регламент (ЕО) № 862/2007 на Европейския парламент и на Съвета от 11 юли 2007 г. относно статистиката на Общността за миграцията и международната закрила и за отмяна на Регламент (ЕИО) № 311/76 на Съвета относно изготвяне на статистика за чуждестранните работници (2) следва да бъде включен в Споразумението.
            
         
               (3)
            
            
               Регламент (ЕО) № 862/2007 отменя Регламент (ЕИО) № 311/76 на Съвета (3), който е включен в Споразумението и който следователно трябва да бъде заличен от Споразумението,
            
         РЕШИ:
   Член 1
   Текстът на точка 18 (Регламент (ЕИО) № 311/76 на Съвета) от приложение ХХI към споразумението се заменя със следния текст:
   
      „32007 R 0862: Регламент (ЕО) № 862/2007 на Европейския парламент и на Съвета от 11 юли 2007 г. относно статистиката на Общността за миграцията и международната закрила и за отмяна на Регламент (ЕИО) № 311/76 на Съвета относно изготвяне на статистика за чуждестранните работници (ОВ L 199, 31.7.2007 г., стр. 23).“
   
   Член 2
   Текстовете на Регламент (ЕО) № 862/2007 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 15 март 2008 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 14 март 2008 година.
      
         
            За Съвместния комитет на ЕИП
         
         
            Председател
         
         Alan SEATTER
         
      
   
   
      (1)  ОВ L 154, 12.6.2008 г., стр. 36.
   
      (2)  ОВ L 199, 31.7.2007 г., стр. 23.
   
      (3)  ОВ L 39, 14.2.1976 г., стр. 1.
   
      (4)  Без отбелязани конституционни изисквания.